《西园十咏·翠柏亭》
宋代·吴中复

众林坠黄叶，皴皮抱翠枝。
自然根性在，不为雪霜移。
灵润承多露，清阴贯四时。
婆娑岁寒意，每到坐迟迟。

作者简介：（1011—1098）宋兴国永兴人，字仲庶。吴仲举子。仁宗宝元元年进士。知峨眉县，悉废祠庙，以荐为监察御史，迁殿中侍御史，奏罢宰相梁适、刘沆。改右司谏。历知泽、瀛州及江宁、成德、成都、永兴诸府军。以沮青苗法削一阶，提举玉隆观。起知荆南，复坐事免官。